|  |  |
| --- | --- |
| 1. Tietosuojaselosteen nimi | Hyvinkään kaupungin ilmoittajansuojelulain mukaista sisäistä ilmoituskanavaa koskeva rekisteri |
| 2.Rekisterinpitäjä | Hyvinkään Kaupunki / Sisäinen tarkastus  Kankurinkatu 4-6  05800 Hyvinkää |
| 3. Yhteyshenkilö rekisteriä  koskevissa asioissa | Sisäinen tarkastaja; Jaana Ilomäki  jaana.m.ilomaki@hyvinkaa.fi  puh. 040 7789389 |
| 4. Tietosuojavastaava | Privaon Oy / tietosuojavastaava@hyvinkaa.fi |
| 5.Henkilötietojen käsittelyn tarkoitukset | Henkilötietojen käsittelyn tarkoitus on mahdollistaa havaitun rikoksen, rikkomuksen, väärinkäytöksen tai laiminlyönnin ilmoittaminen ilmiantajaa suojellen. |
| 6. Henkilötietojen käsittelyn oikeusperuste | Henkilötietojen käsittelyn perusteena on lakisääteisten velvoitteiden toteuttaminen. Henkilötietojen käsittelyn perusteena on laki Euroopan unionin ja kansallisen oikeuden rikkomisesta ilmoittavien henkilöiden suojelusta (1171/2022) |
| 7. Käsiteltävät henkilötietoryhmät | Rekisteriin voidaan tallentaa:   * Ilmoittajan nimi ja yhteystiedot * Ilmoituksen kohteen nimi ja yhteystiedot * Ilmoitukseen liittyvän kolmannen osapuolen nimi ja yhteystiedot |
| 8. Käsiteltävien henkilötietojen lähteet | Henkilötiedot ovat peräisin järjestelmän kautta tehdystä ilmoituksesta tai käsittelyn aikana lisätyistä tiedoista. |
| 9.  Henkilötietojen siirrot ja luovutukset | **Palveluntarjoaja**  Ilmoittajansuojeluun liittyvän sisäisen ilmoituskanavan järjestelmäntoimittajana toimii Granite Partners Oy.  Palveluntarjoaja käsittelee henkilötietoja Hyvinkään kaupungin lukuun ja sopimusvelvoitteiden mukaisesti. Palveluntarjoaja käsittelee henkilötietoja vain Hyvinkään kaupungin määrittelemiä tarkoituksia varten, eikä käytä niitä omiin tarkoituksiinsa.  **Tietojen luovutukset**  Henkilötietoja luovutetaan ulkopuolisille ainoastaan lain velvoittamissa tilanteissa. Ilmoituksesta seuranneen käsittelyprosessin sitä edellyttäessä, henkilötietoja voidaan luovuttaa myös poliisille. |
| 10.  Tietojen siirto EU:n tai  ETA:n ulkopuolelle | Henkilötietoja ei siirretä EU:n/ETA:n ulkopuolelle. |
| 11.  Tietojen säilytysaika | Ilmoitukseen liittyviä henkilötietoja säilytetään viiden vuoden ajan ilmoituksen saapumisesta, jollei yksittäisen ilmoituksen käsittely ole kesken. Ilmoituksen käsittelyn kannalta merkityksettömät henkilötiedot kuitenkin poistetaan viivytyksettä. |
| 12. Rekisteröidyn oikeuksien  kuvaaminen | **Oikeus tarkastaa tiedot**  Sinulla on oikeus saada tieto siitä, käsittelemmekö henkilötietojasi, ja tarkastaa mitä tietoja olemme sinusta keränneet.    **Oikeus tiedon oikaisemiseen tai poistamiseen**  Sinulla on oikeus pyytää sinua koskeva virheellisesti merkitty tieto oikaistavaksi.    Sinulla on myös oikeus pyytää henkilötietosi poistamista rekisteristä. Tietosi poistetaan, jos käsittelylle ei enää ole olemassa laillista perustetta. Otathan huomioon, että emme voi poistaa sinua koskevia henkilötietoja, jos henkilötietojesi käsittely perustuu edelleen käsittelyä edellyttävän lakisääteisen velvoitteen noudattamiseen, tai jos tietoja käsitellään oikeudellisen vaateen laatimiseksi, esittämiseksi tai puolustamiseksi.    **Rajoittamis- ja vastustamisoikeus**  Mikäli koet, että tietosi ovat joiltain osin virheellisiä, sinulla on oikeus vaatia käsittelyn väliaikaista rajoittamista, kunnes olemme varmistaneet tietojen paikkansapitävyyden. Jos tietoja tarvitaan oikeusvaateen laatimiseksi, esittämiseksi tai puolustamiseksi, tietojen käsittelyä on kuitenkin sallittua jatkaa.  Aina kun tietojesi käsittely perustuu rekisterinpitäjän oikeutettuun etuun, sinulla on oikeus vastustaa sinua koskevien tietojen käsittelyä, mikäli sinulla on tähän perusteltu syy. Tällöin emme saa enää käsitellä henkilötietojasi, ellemme voi perustellusti osoittaa, että käsittelyn jatkamiseen on olemassa huomattavan tärkeä ja perusteltu syy, jonka voidaan katsoa olevan riittävän painava syrjäyttääkseen rekisteröidyn edut oikeudet ja vapaudet.    **Oikeus siirtää tiedot järjestelmästä toiseen**  Sinulla voi olla oikeus saada itseäsi koskevat henkilötiedot jäsennellyssä ja yleisesti koneluettavassa muodossa ja oikeus siirtää nämä tiedot toiselle rekisterinpitäjälle (jos se on teknisesti mahdollista). Oikeus koskee tilanteita, joissa henkilötietojasi käsitellään antamasi suostumukseen perustuen tai sopimuksen perusteella.    **Valitusoikeus**  Mikäli koet, että olemme käsitelleet henkilötietojasi lainvastaisesti, on sinulla oikeus tehdä valitus valvontaviranomaiselle.  **Rekisteröidyn oikeuksien rajoittaminen**  Ilmoituksen kohteen tarkastusoikeutta on rajoitettu Euroopan unionin ja kansallisen oikeuden rikkomisesta ilmoittavien henkilöiden suojelusta annetun lain mukaan siltä osin, kun rajoittaminen on välttämätöntä ja oikeasuhtaista ilmoituksen paikkansa pitävyyden selvittämisen turvaamiseksi tai ilmoittajan henkilöllisyyden suojaamiseksi. Rekisteröidyllä on oikeus saada tietoonsa tarkastusoikeuden rajoittamisen syyt ja pyytää tietojen antamista tietosuojavaltuutetulle.  Ilmoituksen kohteen oikeutta henkilötietojen käsittelyn rajoittamiseen on rajoitettu Euroopan unionin ja kansallisen oikeuden rikkomisesta ilmoittavien henkilöiden suojelusta annetun lain mukaan. Rajoittamisoikeutta ei sovelleta mainitussa laissa tarkoitettuun henkilötietojen käsittelyyn.  **Kuinka voit käyttää oikeuksiasi rekisteröitynä?**    Voit käydä jättämässä pyynnön koskien oikeuksiasi Hyvinkään kaupungintalolla, osoitteessa Kankurinkatu 4–6. Varauduthan todistamaan henkilöllisyytesi.    Määräaika tietojen toimittamiseksi tai tietopyyntöön liittyvien lisätietojen antamiseksi on kuukausi pyynnön vastaanottamisesta. Mikäli tietopyyntö on poikkeuksellisen monimutkainen ja laaja, määräaikaa voidaan jatkaa kahdella kuukaudella.    Huomioithan, että yllä mainitut oikeudet eivät ole ehdottomia ja niihin sisältyy poikkeuksia. Oikeuksien soveltuvuuteen vaikuttaa esimerkiksi henkilötietojen käsittelyn oikeusperuste. Arvoimme jokaisen yllä mainittuihin oikeuksiin liittyvän pyynnön tapauskohtaisesti. |
| 13. Automaattinen päätöksenteko ja profilointi | Henkilötietojen käsittelyyn ei sisälly sellaista automaattista päätöksentekoa tai profilointia, jolla olisi vaikutuksia rekisteröityihin. |